CELEX: 62006CA0311
Language: sk
Date: 2009-01-29 00:00:00
Title: Vec C-311/06: Rozsudok Súdneho dvora (druhá komora) z  29. januára 2009 (návrh na začatie prejudiciálneho konania, ktorý podala Consiglio di Stato – Taliansko) – Consiglio Nazionale degli Ingegneri/Ministero della Giustizia, Marco Cavallera (Uznávanie diplomov — Smernica 89/48/EHS — Nostrifikácia dokladu o vzdelaní — Inžinier)

21.3.2009   
            
            
               SK
            
            
               Úradný vestník Európskej únie
            
            
               C 69/3
            
         Rozsudok Súdneho dvora (druhá komora) z 29. januára 2009 (návrh na začatie prejudiciálneho konania, ktorý podala Consiglio di Stato – Taliansko) – Consiglio Nazionale degli Ingegneri/Ministero della Giustizia, Marco Cavallera
   (Vec C-311/06) (1)
   
   (Uznávanie diplomov - Smernica 89/48/EHS - Nostrifikácia dokladu o vzdelaní - Inžinier)
   (2009/C 69/03)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Consiglio di Stato
   Účastníci konania pred vnútroštátnym súdom
   
      Žalobkyňa: Consiglio Nazionale degli Ingegneri
   
      Žalovaní: Ministero della Giustizia, Marco Cavallera
   Predmet veci
   Návrh na začatie prejudiciálneho konania – Consiglio di Stato – Výklad smernice Rady 89/48/EHS z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov (Ú. v. ES L 19, s. 16; Mim. vyd. 05/001, s. 337) – Uplatniteľnosť na prípad talianskeho štátneho príslušníka zapísaného do španielskej profesijnej komory po nostrifikácii jeho diplomu inžiniera, ktorý ale nikdy nevykonával svoje povolanie v Španielsku a ktorý žiada o zápis do talianskej profesijnej komory na základe dokladu o vzdelaní vydaného v Španielsku, ktorý ho oprávňuje na výkon tohto povolania
   Výrok rozsudku
   Na ustanovenia smernice Rady 89/48/EHS z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov sa na účely prístupu k regulovanému povolaniu v hostiteľskom členskom štáte nemôže odvolávať držiteľ dokladu o vzdelaní vydaného orgánom iného členského štátu, ktorý nepotvrdzuje nijaké vzdelanie spadajúce do vzdelávacieho systému tohto členského štátu a nebol vydaný na základe vykonania skúšky ani na základe odbornej praxe získanej v uvedenom členskom štáte.
   
      (1)  Ú. v. EÚ C 249, 14.10.2006.